Video: Vrou ry met stampkarretjie op die snelwegSkermgreep uit die video ŉ 50-jarige vrou van Guiyang, Guizhou in China, is deur polisiebeamptes voorgekeer toe sy met ŉ pienk stampkarretjie op die snelweg gery het. Plaaslike media berig die vrou was op 24 Mei met die karretjie op pad werk toe, toe sy voorgekeer is. ŉ Video van die voorval is wyd op sosialemediakanale in China versprei. Die vrou ry oor drie bane van die snelweg voor sy doodluiters by die regterkantste baan aansluit. Ander motors jaag verby haar. Aldus Hangzhou.com.cn bedryf die vrou ŉ stampkarretjie-onderneming in die stad en sy het besluit om met die motor van haar huis na die winkel te ry, omdat dit meer gerieflik is. Polisiebeamptes het haar glo al verskeie kere vantevore gewaarsku oor die onpadwaardige motor en hulle het dié middag op haar motor beslag gelê.